એકતા કપૂરે અનેક પોપ્યુલર સિરીયલ પ્રોડ્યુસ કરી છે જેમાં ક્યોંકી સાસ ભી કભી બહુ થી અને કહાની ઘર ઘર કીનો સમાવેશ થાય છે. આ સીરિયલોને કારણે જ સ્મૃતિ ઈરાની અને સાક્ષી તનવર ઘર ઘરમાં જાણીતું નામ બની ગયા હતા. દર્શકોના દિલ પર રાજ કરનાર એકતા કપૂરની બીજી એક સીરિયલ હતી કસૌટી ઝિંદગી કી. તેમાં શ્વેતા તિવારી, સેઝાન ખાન, રોનિત રોય અને ઉર્વશી ધોળકિયાએ મુખ્ય ભૂમિકા નિભાવી હતી. અમારા સહયોગી અખબાર મુંબઈ મિરરના અહેવાલ મુજબ એકતા કપૂર હવે આ શો ફરી શરૂ કરવા જઈ રહી છે.